Cum a reacționat MM Stoica după Rapid - FCSB 4-0: "Am făcut asta și m-am culcat liniștit"
FCSB a fost învinsă cu 4-0 de Rapid sâmbătă seara, în etapa a 30-a din Superliga.
Cu un joc palid, lipsit de creativitate, FCSB a reușit să joace de la egal la egal cu Rapid, în fața a 44.000 de spectatori, doar în prima repriză. Căzuți fizic și mental în actul secund, jucătorii lui Elias Charalambous n-au avut replică în fața contraatacurilor fulgerătoare declanșate de giuleșteni.
Practic, rezultatul de pe Arena Națională a reaprins lupta pentru titlu. Rapid a redus din diferența de puncte față de FCSB și a beneficiat și de înjumătățirea punctajului la startul play-off-ului.
MM Stoica: "Văzusem alt meci în direct"
După acest meci, Mihai Stoica, managerul general de la FCSB, a identificat motivul pentru care echipa sa a pierdut categoric derby-ul cu Rapid.
"Am revăzut meciul, da, şi m-am culcat mai liniştit, că acolo văzusem alt meci, în direct. Am avut senzaţia că intrasem speriaţi, că miza ne-a depăşit şi nu a fost aşa revăzând meciul.
Ce s-a întâmplat? Am luat multe decizii în meci, n-am arătat ca o echipă, la un moment dat au fost faze în care am fost poate puţin egoişti, dar n-am părut ca o echipă speriată şi că de asta s-a pierdut meciul", a spus MM Stoica, la OrangeSport.
După rezultatul direct, FCSB este pe primul loc cu 32 de puncte, iar Rapid ocupă locul doi, cu 28 de puncte. Podiumul este completat de CFR Cluj, cu 27 de puncte.
Meciurile din prima etapă a play-off-ului:
- FCSB - Sepsi
- Rapid - Farul
- CFR Cluj - Universitatea Craiova
Urmăriți SPORT.RO și pe Google News